Puatuo-Ĉarentoj

Puatuo-Ĉarentoj (france Poitou-Charentes [pwatu ʃaʁɑ̃t]) estis regiono en okcidenta Francio, ĉe la Atlantika Oceano, inter la regionoj Luarlandoj norde kaj Akvitanio sude. Ĝi konsistis el kvar departementoj: Charente, Charente-Maritime, Deux-Sèvres kaj Vienne. Ĉefurbo de la regiono estis la urbo Poitiers. Pliaj aparte gravaj urboj estas La Rochelle, Niort, Angoulême kaj Saintes. ISO-kodo de la regiono estas FR-T. La regiono enhavas la teritorion de la iama historie grava graflando Poitou. Nun ĝi apartenas al la regiono Nova Akvitanio (france Nouvelle Aquitaine). Ĝi estis kreita de teritoria reformo de Francaj Regionoj en 2014 per kunigo de Akvitanio, Limoĝio kaj Puatuo-Ĉarentoj. La nova regiono validis ekde la 1-a de januaro 2016.